Ritratt: Wikipedia/Gage Skidmore  L-eks President tal-Istati Uniti Donald Trump qed ifittex lin-neputija tiegħu u lin-New York Times għal danni ta' $100 miljun minħabba artiklu li allega li kien involut fi frodi. L-avukati ta' Donald Trump qed jallegaw li Mary Trump, it-tifla ta' ħu Donald Trump, marret kontra ftehim jwaqqafha milli tiżvela dokumenti sensittivi marbutin mat-taxxa ta' Donald Trump. Fi ktieb li kitbet, Mary Trump tiddeskrivi kif kienet hi li għaddiet dokumenti tat-taxxa taz-ziju tagħha lin-New York Times. Id-dokumenti ntużaw f'artiklu investigattiv dwar l-allegazzjoni ta' frodi li wettaq l-eks President Amerikan matul is-snin disgħin. Fost l-akkużi li qed jiffaċċja Trump, hemm frodi marbut mal-wirt tal-ġenituri ta' Donald Trump. In-neputija ta' Donald Trump għadha ma kkummentatx dwar il-kawża legali.